== Treårskrigen ==
I [[Slaget ved Bov|fægtningen]] ved [[Bov (Jylland)|Bov]] var korpset første gang i ilden, men først i [[Slaget ved Slesvig|slaget]] ved [[Slesvig by|Slesvig]] fik det lejlighed til at udmærke sig under kampen om [[Annettehöhe]]. Wilster kæmpede her under [[F.A. Schleppegrell]] og [[major]] [[C.A. Schepelern]], som blev meget hårdt såret, hvorefter han overtog kommandoen over korpset, hvilket han førte med dygtighed i kampen ved [[Nybøl]]; men navnlig i kampen om [[Dybbøl Banke]] fik Wilster få dage senere lejlighed til at lægge sin dristighed for dagen, idet han med to kompagnier tilbageerobrede den af fjenden besatte [[Nybøl Mølle]], som han først atter opgav, da overmagten blev for stor. I felttoget [[1849]] var jægerkorpset tildelt [[Olaf Rye|Ryes]] Brigade og deltog med udmærkelse i [[Slaget ved Kolding (1849)|kampen]] ved [[Kolding]] [[20. april]] samt navnlig i slaget ved Kolding tre dage senere, da Wilster under katastrofen ved [[Ejstrup (Harte Sogn)|Ejstrup]] dækkede vore troppers tilbagegang over [[Kolding Å]]. Han var ligeledes med ved [[Viuf]] og ved [[Vejle]] og besatte [[Aarhus]] efter [[Rytterfægtningen ved Aarhus|kavalerifægtningen]] den [[31. maj]]. Senere tilbagelagde han med to jægerkompagnier under forhold, der krævede den største forsigtighed og påpassenhed, strækningen [[Gammel Arnsberg]]-[[Helgenæs]], i alt 21 mil, på 42 timer. Kort forinden var Wilster udnævnt til major. I [[1850]] hørte jægerkorpset til Schepelerns brigade, og det udmærkede sig under kampen om [[Solbro]], hvor fjenden gik angrebsvis frem, medens Wilster den [[25. juli]] om morgenen førte sine jægere frem til storm dels over den brændende bro, dels gennem åen.
Historie Kultur Organisationer